1993R2131 — DA — 20.05.2005 — 007.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EØF) Nr. 2131/93

af 28. juli 1993

om procedurer og betingelser for salg af korn fra interventionsorganerne

KOMMISSIONEN FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn ( 1 ), særlig artikel 5, og

ud fra følgende betragtninger:

Interventionsorganerne kan opkøbe korn enten ved obligatorisk intervention som omhandlet i artikel 4 i forordning (EØF) nr. 1766/92 eller ved særlige foranstaltninger som omhandlet i artikel 6 i nævnte forordning;

salg af korn fra interventionsorganerne skal foregå uden forskelsbehandling af opkøberne i Fællesskabet; licitationsordningen giver i princippet mulighed herfor; under særlige omstændigheder bør det dog være muligt at anvende andre former for salg;

for at sikre alle interesserede i Fællesskabet lige behandling bør de iværksatte licitationer i De Europæiske Fællesskabers Tidende, idet der bør være en rimelig lang periode mellem offentliggørelsen og den første frist for indgivelse af bud; for mængder under 2 000 tons er en sådan bekendtgørelse dog ikke nødvendig;

salget på det interne marked bør ske på prisbetingelser, som gør det muligt at undgå markedsforstyrrelser; dette mål kan nås, hvis salgsprisen under hensyntagen til den udliciterede kvalitet svarer til prisen på det lokale marked uden dog at ligge under et vist niveau i forhold til interventionsprisen; under visse særlige omstændigheder kan overholdelsen af dette prisniveau hindre en hensigtsmæssig forvaltning af markedet eller interventionen og medføre forstyrrelser i den fælles markedsordnings funktion; der bør derfor i sådanne tilfælde være mulighed for at afsætte interventionslagrene på særlige prisbetingelser;

det kan være yderst vanskeligt at skaffe det til visse formål bedst egnede korn på markedet; derfor bør der gives mulighed for at lette forsyningen af kornmarkedet fra interventionslagrene; denne mulighed bør dog begrænses til visse undtagelsestilfælde;

udbud af korn til salg med henblik på udførsel bør ske på prisbetingelser, der i hvert enkelt tilfælde fastlægges under hensyntagen til markedsudviklingen og markedsbehovet; sådanne salg må imidlertid ikke medføre fordrejninger til skade for udførslerne fra det frie marked; der bør derfor af Kommissionen fastsættes en minimumssalgspris på basis af de indgivne bud;

minimumssalgsprisen fastsættes af Kommissionen, idet der tages hensyn til samtlige disponible beregningselementer på datoen for indgivelse af bud; for at undgå spekulation og for at sikre alle bydende lige betingelser under licitationen er det tvingende nødvendigt, at buddene ledsages af en ansøgning om forudfastsættelse af eksportrestitutionen;

bud for forskellige partier kan kun sammenlignes, når det drejer sig om korn under ensartede vilkår; det udliciterede korn er oplagret på forskellige steder; der kan opnås større sammenlignelighed, hvis tilslagsmodtageren får refunderet de laveste omkostninger for transport af det tildelte korn fra oplagringsstedet til udgangsstedet; af budgetmæssige årsager kan denne refusion dog kun foretages i forhold til det udgangssted, der kan nås til de laveste omkostninger; dette sted skal bestemmes ud fra det disponible tekniske udstyr til udførsel af korn;

en licitation kan kun afvikles korrekt, hvis de bydende indgiver seriøse bud; dette kan opnås ved, at der stilles en sikkerhed, som frigives ved betaling af salgsprisen inden udløbet af den forskrevne frist;

ved licitation med henblik på udførsel skal det sikres, at kornet ikke igen tilføres Fællesskabets marked; denne risiko består, hvis salgsprisen ligger under den minimumspris, der skal overholdes ved udbud til salg på det interne marked; det bør derfor i dette tilfælde fastsættes, at der skal stilles en yderligere sikkerhed på et beløb svarende til forskellen mellem salgsprisen og minimumsprisen; denne sikkerhed kan derfor kun frigives, hvis den eksporterende tilslagsmodtager fremlægger de beviser, der er omhandlet i artikel 18 i Kommissionens forordning (EØF) nr. 3665/87 af 27. november 1987 om fælles gennemførelsesbestemmelser for eksportrestitutioner for landbrugsprodukter ( 2 ), senest ændret ved forordning (EØF) nr. 1708/93 ( 3 );

for at interventionslagrene kan afsættes hurtigt og på en måde, der i størst muligt omfang følger handelssædvanerne, bør det fastsættes, at de af licitationen følgende rettigheder og forpligtelser skal udnyttes og indfries inden udløbet af en vis frist;

Kommissionens forordning (EØF) nr. 1836/82 af 7. juni 1982 om procedurer og betingelser for salg af korn fra interventionsorganerne ( 4 ), senest ændret ved forordning (EØF) nr. 966/93 ( 5 ), er blevet ændret adskillige gange; af klarhedshensyn bør nævnte forordning erstattes;

salg, der har fundet sted under høståret 1993/94, bør behandles ensartet;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn —

UDSTEDT FØLGENDE FORORDNING: